श्रीजीण माता का 10वां वार्षिक महोत्सव 11 से
श्री जीण माता परिवार की बैठक शनिवार को साकची कार्यालय में हुई। बैठक में 11 12 जनवरी को आयोजित होने वाले श्री जीण माता के 10वें वार्षिक महोत्सव को सफल बनाने पर विचार-विमर्श किया गया। अध्यक्ष बजरंग लाल अग्रवाल ने बताया कि आयोजन साकची अग्रसेन भवन के सामने धालभूम क्लब मैदान में होगा, जिसकी तैयारी जोरशोर से चल रही है। उन्होंने बताया कि 11 जनवरी को साकची शिव मंदिर से निशान यात्रा निकलेगी, जो गोलमुरी शिव मंदिर स्थित मां जीण भवानी के मंदिर में जाकर संपन्न होगी। वहीं, 12 जनवरी को सुबह 10 बजे से मां भवानी का जीण शक्ति मंगलपाठ और संध्या में भजनों की अमृतवर्षा की जाएगी। बैठक के दौरान कोषाध्यक्ष विनोद खन्ना ने वार्षिक महोत्सव 2015 के आय-व्यय का ब्योरा दिया, जिसे सर्वसम्मति से पास किया गया।
मां भवानी के चरणों में भजनों के माध्यम से मंगलपाठ की प्रस्तुति देने के लिए प्रसिद्ध कलाकार जीण धाम (राजस्थान) के पुजारी आनंद पराशर और सिलिगुड़ी के ललित पारिख को आमंत्रित किया गया है। जीण माता के भव्य दरबार की सजावट कोलकाता के कारीगरों द्वारा की जाएगी। अंत में सुनील देबुका ने धन्यवाद ज्ञापन किया। येथे उपस्थित : बजरंगलाल अग्रवाल, महाबीर मुनका, शंभू खन्ना, विनोद खन्ना, नटवर लाल सिंघानिया, संजय अग्रवाल, राजकुमार रिंगसिया, सुनील देबुका, प्रमोद खन्ना आदि।
hin_Deva hin_Deva hin_Deva